Un ciclon mediteranean readuce ninsorile în România. Florinela Georgescu (ANM) a oferit mai multe informații
Un ciclon mediteranean a cauzat probleme majore în statele vestice ale Europei și acum se îndreaptă către România.
Florinela Georgescu, directorul de prognoză de la ANM, a subliniat că începând de la mijlocul săptămânii, vremea va cunoaște o răcire semnificativă. În plus, spre finele săptămânii, se așteaptă reapariția ninsorilor în regiunile montane. Mai mult, în restul țării vor domina furtuni și ploi pe o suprafață extinsă.
Meteorologul a avertizat că suntem pe cale să asistăm la schimbări semnificative în vreme. În perioada imediat următoare, se va produce o scădere graduală a temperaturilor. Efectele acesteia se vor simți în special de miercuri, 6 martie. Totodată, ea a precizat că marți vom înregistra încă temperaturi maxime în intervalul 17°C-19°C în regiunile de vest și sud ale țării.
Totodată, ploile își vor face simțită prezența încă de marți, 5 martie.
"Trebuie să ne așteptăm la o vreme schimbare. În zilele viitoare va fi o scădere a temperaturilor, o scădere treptată. Vom resimți mai ales de poimâine, pentru că mâine încă temperaturi maxime care mai pot ajunge la 17°C-19°C în partea de vest și de sud a țării.
Apoi acestea vor fi în scădere. Pe de altă parte, trebuie să ne așteptăm și la apariția precipitațiilor în extindere. Mâine, ploi locale în partea centrală și sudică a țării, în centrul țării și manifestări de instabilitate, averse, descărcări electrice pe fondul temperaturilor încă ridicate", a precizat Florinela Georgescu.
Ninsori la munte, în zilele de miercuri și joi
Expertul în meteorologie a subliniat că în intervalul de miercuri și joi, se vor produce precipitații în cea mai mare parte a țării, iar în zonele montane, mai ales în regiunile înalte, se vor intensifica ninsorile. În același timp, în timpul nopții de miercuri spre joi, se prevăd condiții meteo mixte în zonele cu relief deluros din centrul și estul țării.
În ciuda temperaturilor de 4-16 grade care vor fi înregistrate miercuri, în weekend va reveni căldura, potrivit ANM.
"Apoi, următoarele două zile, miercuri, joi vor fi cu precipitații în cea mai mare parte a țării și în zonele de munte, mai ales în zona înaltă, vor fi tot mai multe ninsori. Pe de altă parte, în noaptea de miercuri spre joi, în zonele deluroase din partea centrală și de est a țării sunt de așteptat precipitații mixte.
Scăderea de temperatură se va concretiza prin maxime între 4 și 16 grade miercuri, asemănătoare și joi, iar temperaturile minime posibil să ajungă în noaptea de joi spre vineri și la -8° în zonele de presionare.
Vestea bună este că în weekend vom avea un proces de încălzire, vom reveni la temperaturi mai ridicate decât normalul perioadei", a explicat Florinela Georgescu, director de prognoză în cadrul ANM, pentru Antena 3 CNN.